2015.gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_\_\_\_\_ .§)

**Grozījumi Ministru kabineta 2009.gada 17.jūnija noteikumos Nr.582 „Noteikumi par darbības programmas „Uzņēmējdarbība un inovācijas” papildinājuma 2.3.1.1.1.apakšaktivitātes „Ārējo tirgu apgūšana – ārējais mārketings” sesto un turpmākajām kārtām””**

Izdoti saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu

 Izdarīt Ministru kabineta 2009.gada 17.jūnija noteikumos Nr.582 „Noteikumi par darbības programmas “Uzņēmējdarbība un inovācijas” papildinājuma 2.3.1.1.1.apakšaktivitātes “Ārējo tirgu apgūšana – ārējais mārketings” sesto un turpmākajām kārtām””” (Latvijas Vēstnesis, 2009, 102., 198.nr., 2010, 158., 2012, 32., 194.nr., 2014, 92., 215.nr., 2015, 165.) **šādus grozījumus**:

* 1. izteikt 9.punktu šādā redakcijā:

„9. Apakšaktivitātes ietvaros īstenotos projektus līdzfinansē no Eiropas Reģionālās attīstības fonda un finansējuma saņēmēja līdzekļiem. Apakšaktivitātes ietvaros pieejamais Eiropas Reģionālās attīstības fonda finansējums ir 13 759 576 euro. Apakšaktivitātei pieejamais saistību apjoms, kas pārsniedz šo Eiropas Reģionālās attīstības fonda finansējumu, **ir 5 200 000** euro.”;

* 1. izteikt 33.punktu šādā redakcijā:

„33. Projektu iesniegumu atlases kārta ir viens kalendāra mēnesis. Vienā projektu iesniegumu atlases kārtā pieejamais finansējums sestajai, septītajai, astotajai, devītajai un desmitajai kārtai ir 1 252 128 *euro*, no 11. līdz 68. kārtai – 711 436 *euro*, no 69. līdz 78.kārtai – 1 000 000 *euro*, **79 kārtai – 3 133 415 *euro***. Projektu iesniegumus, kas iesniegti atlases kārtā, vērtē un savstarpēji salīdzina attiecīgās kārtas ietvaros. Ja kādā no projektu iesniegumu atlases kārtām līgumi netiek noslēgti par visu atlases kārtā pieejamo finansējumu, sadarbības iestāde pēc pēdējās izsludinātās projektu iesniegumu atlases kārtas izsludina jaunas projektu iesniegumu atlases kārtas par atlikušo finansējumu.”;

* 1. izteikt 52.punktu šādā redakcijā:

„52. Sadarbības iestādes vadītājs, pamatojoties uz komisijas vērtējumu, pieņem lēmumu par projekta iesnieguma apstiprināšanu, ja, vērtējot projektu iesniegumus, projekta iesniegums atbilst šo noteikumu 3.pielikuma 38.punktā minētajam kritērijam. Ja projekta iesniegums neatbilst šim kritērijam, sadarbības iestādes vadītājs pieņem lēmumu par projekta iesnieguma noraidīšanu nepietiekama finansējuma dēļ. Attiecīgos lēmumus sadarbības iestādes vadītājs pieņem **divu mēnešu** laikā pēc projektu iesniegumu atlases kārtas beigām, kurā projekta iesniegums iesniegts.”.

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza: Valsts sekretārs R.Beinarovičs

23.10.2015 08:40

330

Jansons, 67013062

Austris.Jansons@em.gov.lv